Съдържание
Индекс 🔎︎

# Общи

Задава общите настройки за LibreOffice.

За достъп до тази команда...

Изберете LibreOffice - PreferencesИнструменти - Настройки - LibreOffice - Общи.

## Помощ

Задава поведението на инсталираната помощ.

### Разширени подсказки

Показва помощен текст, когато задържите курсора върху икона, команда от меню или контрола в диалогов прозорец.

## Статус на документа

### Печатането установява състояние "променен документ"

Определя дали отпечатването на документ се счита за промяна. Когато това поле е отметнато, още при следващото затваряне на документа ще бъдете запитани дали промените трябва да бъдат запазени. След това датата на отпечатване се записва в свойствата на документа като промяна.

## Двуцифрени години

Определя диапазон от дати, в които системата ще разпознава двуцифрени години.

В LibreOffice годините се отбелязват с четири цифри, така че разликата между 01.01.99 и 01.01.01 е две години. Настройката Двуцифрени години ви позволява да определите двуцифрените години, които ще се считат за години след 2000 г. Например, ако зададете дата 01.01.30 или по-късна, „01.01.20“ ще бъде възприето като 01.01.2020 г., а не като 01.01.1920 г.

## Помогнете за подобряването на LibreOffice

### Събиране и изпращане на данни за употребата към TDF

Изпращане на данни за употребата на софтуера, които помагат на The Document Foundation да подобрява удобството на работа с него. Екипът, разработващ софтуера, се интересува от информация за начина на употреба на LibreOffice. Тези данни спомагат за повишаване на удобството на работа с приложенията чрез откриване на често използваните поредици от команди при решаване на често срещани задачи и съответно разработване на потребителски интерфейс, с който се работи по-лесно и продуктивно. Данните за употребата се изпращат анонимно и не включват съдържание на документи, а само използваните команди.

## LibreOffice Quickstarter

### Зареждане на LibreOffice при стартиране на системата

Ако е включено, LibreOffice се зарежда в паметта при начално зареждане на компютъра или при рестартиране на LibreOffice. Това намалява времето, необходимо за отваряне на LibreOffice. Освен това се добавя икона в системната област. Щракнете върху нея с десния бутон, за да видите меню за отваряне на нови или съществуващи документи и спиране на Quickstarter.

## Файлови асоциации на LibreOffice

### Подразбирани приложения на Windows

Извиква управлението на файловите асоциации на Windows. Този бутон следва политиката на Microsoft за управление на файловите асоциации, която изисква в Windows 7, 8 и 8.1 да се отваря аплетът „Приложения по подразбиране“, а в Windows 10 да се показва съобщение, което обяснява на потребителя как да отвори този аплет ръчно.