Съдържание
Индекс 🔎︎

# Създаване на нови стилове от селекции

## За да създадете нови стилове от ръчно форматирани избори

1. Изберете Изглед - Стилове.

2. Щракнете върху иконата на категорията, в която желаете да създадете стил.

3. Щракнете на мястото в документа, откъдето желаете да копирате стила, например в абзац, който сте форматирали ръчно.

4. Щракнете върху стрелката до Нов стил от селекцията и изберете Нов стил от селекцията от подменюто.

5. Въведете име в полето Име на стил.

6. Натиснете бутона OK.

## За да създадете нов стил с плъзгане и пускане

1. Изберете Изглед - Стилове.

2. Щракнете върху иконата на категорията, в която желаете да създадете стил.

3. Изберете поне един знак или обект със стила, който желаете да копирате. При стил за страница или рамка, изберете поне един знак или обект в страницата или рамката.

4. Плъзнете знака или обекта в прозореца „Стилове“ и отпуснете бутона на мишката.

   При абзацните и знаковите стилове можете да плъзнете и пуснете избраното върху съответната икона в прозореца „Стилове“. Няма нужда да отваряте предварително съответната категория стилове.

Освен това можете да плъзнете и пуснете рамка в прозореца „Стилове“, за да създадете нов стил за рамки: щракнете върху рамката, изчакайте за момент с натиснат бутон на мишката, без да я местите, след което плъзнете рамката до прозореца „Стилове“ и я пуснете върху иконата „Стилове за рамки“.

Теми, свързани с показаната

Шаблони и стилове

Прилагане на стилове в режим Запълване

Обновяване на стилове от селекции

Стилове