Съдържание
Индекс 🔎︎

# Смяна на подразбирания шаблон

Когато отворите нов документ с Файл - Нов, се появява празен документ, базиран върху шаблон на LibreOffice. Можете да редактирате, промените или замените този шаблон, така че новият документ да съдържа ваши собствени стилове или друго съдържание.

## Променяне на подразбираните шаблони

- Първо отворете съществуващ шаблон на LibreOffice и го променете или отворете нов документ и го редактирайте както е необходимо, за да създадете желания шаблон.

Можете да зададете шаблон за документи за всеки модул на LibreOffice. По-долу описваме какво трябва да направите за текстови документи.

1. Изберете Файл - Шаблони - Записване като шаблон и запишете документа в категорията Моите шаблони.

2. Изберете Файл - Нов - Шаблони.

3. Щракнете двукратно върху Моите шаблони в списъка. Ще видите потребителските шаблони от директорията, зададена в LibreOffice - PreferencesИнструменти - Настройки - LibreOffice - Пътища. Изберете шаблона, който току-що сте записали.

4. Изберете Задаване като подразбиран. Следващия път, когато отворите нов текстов документ, той ще бъде базиран на новия подразбиран шаблон.

## Използване на шаблони по избор

Има няколко начина да улесните работата си, като използвате ваши собствени шаблони.

### Шаблони в папката за шаблони

Можете да запишете нов шаблон с Файл - Шаблони - Записване като шаблон или като изберете типа файлове „Шаблон“ в диалогов прозорец за записване. Запишете шаблона в потребителската директория, зададена в LibreOffice - PreferencesИнструменти - Настройки - LibreOffice - Пътища, за да имате достъп до него от диалоговия прозорец Файл - Нов - Шаблони.

За да отворите шаблона за редактиране, изберете Файл - Нов - Шаблони, изберете шаблона и щракнете върху бутона Редактиране.